Legal Document

Category: 81

Text:
72. ΑΠΟΦΑΣΗ ΟΛΟΜΕΛΕΙΑΣ ΤΗΣ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 531/066 της 23/28 Ιουλ. 2009 (ΦΕΚ Β΄1549) Ορισμός Εθνικής Αγοράς Χονδρικής Ευρυζωνικής Πρόσβασης, Καθορισμός Επιχειρήσεων με Σημαντική Ισχύ στην εν λόγω Αγορά, και Υποχρεώσεις αυτών (2ος Γύρος Ανάλυσης). (ΑΚΟΛΟΥΘΕΙ ΤΟ ΣΚΕΠΤΙΚΟ ΤΗΣ ΑΠΟΦΑΣΗΣ ΟΛΟΜΕΛΕΙΑΣ ΤΗΣ ΕΕΤΤ) Αποφασίζει:  Α. Εκδίδει απόφαση, σύμφωνα με το κοινοποιηθέν και εγκριθέν από την Ευρωπαϊκή Επιτροπή Σχέδιο Μέτρων, με το ακόλουθο περιεχόμενο: Ι. Ορισμός Σχετικής Αγοράς Προϊόντων/Υπηρεσιών και Γεωγραφικής Αγοράς: 1 Η Εθνική Επιτροπή Τηλεπικοινωνιών και Ταχυδρομείων ορίζει μια διακριτή αγορά για τη Χονδρική Ευρυζωνική Πρόσβασης, η οποία περιλαμβάνει τη χονδρική παροχή υπηρεσιών πρόσβασης. 2 Το γεωγραφικό εύρος της σχετικής αγοράς είναι η Ελληνική Επικράτεια. Σελ. 554,414 Τεύχος      Σελ.        ΙΙ. Ορισμός Επιχειρήσεων με Σημαντική Ισχύ στην ως άνω, υπό Ι. Σχετική Αγορά(«ΣΙΑ») 1 Η Εθνική Επιτροπή Τηλεπικοινωνιών και Ταχυδρομείων ορίζει την εταιρεία με την επωνυμία «Οργανισμός Τηλεπικοινωνιών της Ελλάδας Α.Ε. (ΟΤΕ Α.Ε.) ως επιχείρηση ηλεκτρονικών επικοινωνιών με Σημαντική Ισχύ στην Εθνική Αγορά Χονδρικής Ευρυζωνικής Πρόσβασης. ΙΙΙ. Κανονιστικές Υποχρεώσεις 1 Η EETT διατηρεί τις Κανονιστικές Υποχρεώσεις που ισχύουν δυνάμει της προηγούμενης ανάλυσης της σχετικής αγοράς και των επιβληθέντων μέτρων, επιβάλλοντας τροποποιήσεις όσον αφορά τις επιβαλλόμενες υποχρεώσεις πρόσβασης, λογιστικού διαχωρισμού και ελέγχου τιμών και κοστολόγησης. 2 Στα πλαίσια αυτά επιβάλλει στην εταιρεία ΟΤΕ ΑΕ, η οποία κρίθηκε ότι κατέχει ΣΙΑ στην αγορά Χονδρικής Ευρυζωνικής Πρόσβασης, τις κάτωθι υποχρεώσεις, σύμφωνα με τα αναφερόμενα στις παραγράφους 3 έως 7 του παρόντος: 2.1 Υποχρέωση Παροχής Πρόσβασης και Χρήσης Ειδικών Ευκολιών Δικτύου. 2.2 Υποχρέωση Αμεροληψίας (μη διακριτικής μεταχείρισης). 2.3 Υποχρέωση Διαφάνειας, συμπεριλαμβανομένης της υποχρέωσης δημοσίευσης Προσφοράς Αναφοράς Διασύνδεσης με ορισμένο ελάχιστο περιεχόμενο. 2.4 Υποχρέωση Λογιστικού Διαχωρισμού. 2.5 Υποχρέωση Ελέγχου Τιμών και κοστολόγησης 3 Υποχρέωση Πρόσβασης και Χρήσης ειδικών ευκολιών δικτύου 22.Θ.α.70-72 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 3.1 Αναφορικά με την υποχρέωση παροχής πρόσβασης, η εταιρεία ΟΤΕ ΑΕ, φέρει τις ακόλουθες υποχρεώσεις: 3.1.1 Διατηρείται η υφιστάμενη υποχρέωση παροχής πρόσβασης τύπου Β (πρόσβαση στους εναλλακτικούς παρόχους στο επίπεδο BRAS) σε κάθε ένα σημείο παρουσίας BRAS το οποίο διαθέτει η ΟΤΕ ΑΕ σήμερα ή το οποίο θα τοποθετήσει στο μέλλον –κατά το χρονικό ορίζοντα της παρούσας ανάλυσης-. Στο συγκεκριμένο τύπο πρόσβασης οι εναλλακτικοί πάροχοι θα έχουν τη δυνατότητα να παραλαμβάνουν την κίνηση (σε επίπεδο ATM ή IP) μετά το BBRAS και να τη μεταφέρουν (κατ’επιλογή τους) είτε με δικά τους μέσα (αυτό-παροχή), ή μέσω προϊόντων (συναφών ευκολιών) του ΟΤΕ, ή μέσω οποιουδήποτε παρόχου προσφέρει τέτοιες υπηρεσίες. Το BRAS θα πρέπει να έχει τη δυνατότητα να εκτελεί οποιονδήποτε από τους τύπους συγκέντρωσης (τοπική, περιφερειακή, κεντρική). Η ασύμμετρη σύνδεση στην περίπτωση της πρόσβασης τύπου Β ονομάζεται ΑΡΥΣBRAS ώστε να υπάρχει διαφοροποίηση με το όνομα του βασικού χονδρικού προϊόντος της πρόσβασης τύπου Γ, το οποίο θα καλείται ΑΡΥΣDSLAM (βλ. σχήμα 1 κατωτέρω). (ΑΚΟΛΟΥΘΕΙ ΣΧΗΜΑ) 3.1.2 Διατηρείται η υφιστάμενη υποχρέωση του ΟΤΕ να προσφέρει πρόσβαση τύπου Α, η οποία οφείλει να συνδυάζει τα κυκλώματα μέχρι το BRAS (ΑΡΥΣBRAS ) μαζί με συναφείς ευκολίες, σε επίπεδο πέρα από το BRAS και μέχρι το σημείο παρουσίας του εναλλακτικού παρόχου (προϊόντα ευκολιών ΟΚΣΥΑ).Το BRAS θα πρέπει να έχει τη δυνατότητα να εκτελεί οποιονδήποτε από τους τύπους συγκέντρωσης (τοπική, περιφερειακή, κεντρική). 3.1.3 Επιβάλλεται στον ΟΤΕ υποχρέωση χονδρικής παροχής της πρόσβασης τύπου Γ, η οποία αφορά πρόσβαση στο DSLAM, το οποίο δύναται να βρίσκεται είτε εντός Αστικού Κέντρου του ΟΤΕ ή και σε υπαίθρια καμπίνα του ΟΤΕ. Ο συγκεκριμένος τύπος πρόσβασης πρέπει να παρέχει στον εναλλακτικό πάροχο την δυνατότητα να παραλαμβάνει την κίνηση μετά το DSLAM και να τη μεταφέρει (κατ’επιλογή του), είτε με δικά του μέσα (αυτό-παροχή) ή μέσω προϊόντων του ΟΤΕ ή μέσω οποιουδήποτε παρόχου προσφέρει τέτοιες υπηρεσίες. 3.1.4 Όπου η πρόσβαση σε επίπεδο DSLAM (τύπος Γ) δεν είναι τεχνικά εφικτή, ο ΟΤΕ υποχρεούται δυνάμει του παρόντος να παρέχει πρόσβαση στον εναλλακτικό πάροχο, στο επόμενο, από την πλευρά του δικτύου (κόμβος πολυπλεξίας), σημείο που βρίσκεται πλησιέστερα στο λιανικό πελάτη.  Το βασικό προϊόν στο συγκεκριμένο τύπο πρόσβασης ονομάζεται εφεξής ΑΡΥΣDSLAM και αποτελεί ένα κανάλι ασύμμετρου ρυθμού από το χώρο του πελάτη μέχρι το στοιχείο συγκέντρωσης DSLAM. 3.1.5 Με την επιφύλαξη του εδαφίου 2 της παρούσας παραγράφου, η υποχρέωση πρόσβασης στο DSLAM (τύπος Γ) επιβάλλεται στον ΟΤΕ μόνο στα Αστικά Κέντρα στα οποία ο ΟΤΕ δεν δύναται (υπό την έννοια του τεχνικά εφικτού κατ’ εύλογα αντικειμενική κρίση) να παρέχει συνεγκατάσταση στα πλαίσια των υποχρεώσεών του στην αγορά ΑΠΤοΒ, όπως εκάστοτε ισχύουν. Ειδικά σε περίπτωση ύπαρξης DSLAM σε υπαίθρια καμπίνα του ΟΤΕ, ο ΟΤΕ υποχρεούται δυνάμει του παρόντος να παρέχει πρόσβαση στο αμέσως ανώτερο ιεραρχικό επίπεδο του δικτύου πρόσβασης (κόμβο πολυπλεξίας), το οποίο βρίσκεται στο Αστικό Κέντρο του ΟΤΕ. 3.1.6 O ΟΤΕ οφείλει να συνεχίσει να παρέχει τα υφιστάμενα προϊόντα τύπου ΟΚΣΥΑ, καθώς και να εμπλουτίσει / αναβαθμίσει αυτά κατά τρόπο κατάλληλο ώστε να καθίσταται δυνατή η παροχή πρόσβασης τύπου Α, Β και Γ. Όλα τα προϊόντα ΟΚΣΥΑ πρέπει να παραδίδονται από τον ΟΤΕ είτε στο χώρο του εναλλακτικού παρόχου (ΟΚΣΥΑOLO), είτε σε φρεάτιο έξω από το κτίριο του ΟΤΕ (ΟΚΣΥΑ ΦΥΠ) 12. Ειδικότερα: 12  Σε επίπεδο αρχιτεκτονικής η ΟΚΣΥΑ OLO δύναται να υποτεθεί ως αντίστοιχη της πλήρους ζεύξης (σε άλλες αγορές- προϊόντα) ενώ η ΟΚΣΥΑ ΦΥΠ ως αντίστοιχη της ημι-ζεύξης ζεύξης (σε άλλες αγορέςπροϊόντα). (i) Στην περίπτωση της ΟΚΣΥΑΦΥΠ ο ΟΤΕ οφείλει να παραδίδει στον συνδεόμενο εναλλακτικό, σε φρεάτιο έξω από το κτίριο ΟΤΕ, ένα κύκλωμα (ή και περισσότερα) το οποίο να μεταφέρει (ουν) πολλαπλές διόδους (sessions) κίνησης διαδικτύου, η καθεμιά εκ των οποίων να αντιστοιχεί σε έναν τελικό χρήστη DSL. Το κύκλωμα παρέχεται μέσω οπτικής ίνας και συμπεριλαμβάνει ορισμένες ευκολίες (facilities) χωρίς ωστόσο να περιλαμβάνει τερματικό εξοπλισμό στο κτίριο παρόχου. Ο εναλλακτικός πάροχος για να παραλάβει αυτή την κίνηση Διαδικτύου οφείλει να συνδέσει οπτική ίνα στο φρεάτιο έξω από το κτίριο του ΟΤΕ. (ii) Στην περίπτωση της ΟΚΣΥΑOLO ο ΟΤΕ υποχρεούται να παραδίδει την κίνηση στο χώρο του εναλλακτικού παρόχου (OLO) με ταυτόχρονη παροχή του απαραίτητου τερματικού εξοπλισμού. (iii) Ανάλογα με τον τύπο πρόσβασης που εξυπηρετούν και το βαθμό συγκέντρωσης που επιτυγχάνουν, τα προϊόντα ΟΚΣΥΑ δύναταινα εμφανίζουν τις παρακάτω παραλλαγές: (Μετά τη σελ. 554,414) Σελ. 554,415 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.72 3.1.6.iii.1 Πρόσβαση Γ: διακρίνονται οι περιπτώσεις κυκλωμάτων ΟΚΣΥΑΦΥΠ-DSLAM και ΟΚΣΥΑOLO-DSLAM.Το τοπικό κύκλωμα ΟΚΣΥΑ συγκεντρώνει την κίνηση από τους συνδρομητές ενός ή περισσοτέρων DSLAM σε ένα κύκλωμα και είτε την παραδίδει σε φρεάτιο είτε στους χώρους του παρόχου. 3.1.6.iii.2 Πρόσβαση Β: διακρίνονται οι περιπτώσεις κυκλωμάτων ΟΚΣΥΑΦΥΠ-BRAS και ΟΚΣΥΑOLO-BRAS. Λαμβάνοντας υπόψη το γεγονός ότι τα BRAS ενδεχομένως να εκτελούν συγκέντρωση η οποία ενδέχεται να είναι είτε τοπική, είτε περιφερειακή, είτε κεντρική 13 , οι ανωτέρω ευκολίες υποδιαιρούνται περαιτέρω σε ΟΚΣΥΑΦΥΠ – BRAS ΤΟΠ, ΟΚΣΥΑΦΥΠ – BRAS - ΠΕΡ, ΟΚΣΥΑΦΥΠ BRAS - ΕΘΝ, ΟΚΣΥΑOLO – BRAS - ΕΘΝ, ΟΚΣΥΑOLO – BRAS - ΠΕΡ, ΟΚΣΥΑOLO-BRAS ΤΟΠ. Ο ΟΤΕ καλείται δια της παρούσας να ορίσει δύο (2) περιφέρειες οι οποίες να καλύπτουν ολόκληρη την Ελληνική Επικράτεια, κατά τρόπο που να εξασφαλίζει ότι ένας πάροχος με δύο (2) κυκλώματα περιφερειακής ΟΚΣΥΑ θα είναι σε θέση να προσφέρει υπηρεσία σε πανελλαδικό επίπεδο. Ένας πάροχος με ένα (1) κύκλωμα εθνικής ΟΚΣΥΑ είναι σε θέση να προσφέρει υπηρεσία σε πανελλαδικό επίπεδο. 13  Η κεντρική συγκέντρωση αναφέρεται στην περίπτωση που ένα BRAS συγκεντρώνει την κίνηση από όλα τα BBRASs του δικτύου του ΟΤΕ. 3.1.7 Στα πλαίσια της υποχρέωσης πρόσβασης και σε συνδυασμό με την επιβαλλόμενη δια της παρούσας υποχρέωση μη διακριτικής μεταχείρισης, ο ΟΤΕ οφείλει να μην επιβάλλει διαφορετική τεχνική σχεδίαση / υλοποίηση / φιλοσοφία μεταξύ των συγκεκριμένων προϊόντων που χρησιμοποιούνται για την υλοποίηση των τριών ξεχωριστών υπηρεσιών τύπου Α, Β, Γ, εφόσον αυτή δεν δικαιολογείται από αντικειμενικούς λόγους που αφορούν στο τεχνικώς εφικτό. Στα πλαίσια της ως άνω υποχρέωσης: (i) Ο ΟΤΕ διατηρεί το δικαίωμα να αλλάξει την υφή, τεχνολογία, τεχνική υλοποίηση των συγκεκριμένων χονδρικών προϊόντων (ΑΡΥΣ, ΟΚΣΥΑ) τα οποία καθιστούν εφικτή την παροχή Χονδρικής Ευρυζωνικής Πρόσβασης, ανάλογα με λόγους που αφορούν, ιδίωςτην εξέλιξη της τεχνολογίας, υπό τον όρο ότι εξασφαλίζεται πάντα η πρόσβαση τύπου Α, Β, Γ σύμφωνα με τους όρους της παρούσας. Σε κάθε περίπτωση, ο ΟΤΕ οφείλει να παρέχει όλους τους τύπους ΧΕΠ που επιβάλλονται δυνάμει της παρούσας. Σελ. 554,416 Τεύχος      Σελ.        (ii) Ο ΟΤΕ διατηρεί το δικαίωμα να εισάγει νέα προϊόντα πρόσβασης σε επίπεδα διαφορετικά από τα ανωτέρω οριζόμενα (τύπου Α, Β, Γ) καθώς και άλλες συναφείς ευκολίες, τηρουμένων των υποχρεώσεων ιδίως αμεροληψίας και διαφάνειας που του επιβάλλονται δυνάμει της παρούσας. 3.1.8 Ο ΟΤΕ οφείλει να παρέχει στους ανταγωνιστές του όλα τα επίπεδα ποιότητας υπηρεσίας (QoS) που παρέχει στο λιανικό άκρο του και να ικανοποιεί όλα τα εύλογα αιτήματα για περαιτέρω ποιοτική διαφοροποίηση. 3.1.9 Διατηρείται η υφιστάμενη υποχρέωση παροχής συνεγκατάστασης (υπό τη μορφή παροχής φυσικού χώρου και τεχνικών ευκολιών), η οποία, ανάλογα με την περίπτωση, πρέπει να περιλαμβάνει επιλογές όπως τη φυσική συνεγκατάσταση, την απομακρυσμένη συνεγκατάσταση ή και την εικονική συνεγκατάσταση. 3.1.10 Ο ΟΤΕ υποχρεούται να ικανοποιεί «εύλογα» αιτήματα των εναλλακτικών παρόχων για προϊόντα Χονδρικής Ευρυζωνικής Πρόσβασης, συνεγκατάστασης και συναφών ευκολιών, σε άλλα σημεία πρόσβασης στο δίκτυο του ΟΤΕ από αυτά που αναφέρονται ανωτέρω. 3.1.11 Ο ΟΤΕ υποχρεούται να χορηγεί ελεύθερη πρόσβαση σε τεχνικές διεπαφές, πρωτόκολλα ή άλλες βασικές τεχνολογίες και να παρέχει πρόσβαση σε όλα τα συστήματα λογισμικού που είναι απαραίτητα για την εξασφάλιση ισότιμου ανταγωνισμού στην παροχή των υπηρεσιών. 3.1.12 Ο ΟΤΕ υποχρεούται να διαπραγματεύεται με καλή πίστη και να ικανοποιεί όλα τα εύλογα αιτήματα των παρόχων αναφορικά με επιπρόσθετες ευκολίες σχετικά με τη χονδρική ευρυζωνική πρόσβαση. 22.Θ.α.72 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 3.1.13 Ο ΟΤΕ υποχρεούται να μην ανακαλεί την ήδη χορηγηθείσα πρόσβαση σε ευκολίες. 3.1.14 Ο ΟΤΕ υποχρεούται να ικανοποιεί αιτήματα για μετάβαση μεταξύ των ακόλουθων υπηρεσιών (οι διαδικασίες και το κόστος της μετάβασης θα πρέπει να συμπεριληφθούν στην σχετική αναθεώρηση της Προσφοράς Αναφοράς Χονδρικής Ευρυζωνικής Πρόσβασης): (i) Μεταξύ επιπέδων χονδρικής ευρυζωνικής πρόσβασης (τύποι πρόσβασης Α, Β, Γ όπως αναφέρονται ανωτέρω), και (ii) Μεταξύ χονδρικής ευρυζωνικής πρόσβασης και πλήρως αδεσμοποίητης πρόσβασης/μεριζόμενης πρόσβασης στον τοπικό βρόχο. 3.1.15 Ο ΟΤΕ υποχρεούται να παρέχει ένα Βασικό Επίπεδο Συμφωνιών Υπηρεσιών –(Βασικό SLA). Η βασική/ ελάχιστη ποιότητα των παραμέτρων υπηρεσιών (Βασικό Επίπεδο Συμφωνιών Υπηρεσιών – (Βασικό SLA)) καθώς και οι σχετικές οικονομικές ρήτρες ή όροι αναφορικά με την ευθύνη των μερών που θα ισχύουν σε περίπτωση μη συμμόρφωσης με τις προϋποθέσεις του Βασικού SLA, θα αποτελούν μέρος της βασικής λίστας των περιεχομένων της σχετικής Προσφοράς Αναφοράς ΧΕΠ, σύμφωνα με τα αναφερόμενα κατωτέρω αναφορικά με την υποχρέωση διαφάνειας. 3.1.16 Ο ΟΤΕ υποχρεούται να δημοσιεύει δείκτες αποδοτικότητας (Performance Indicators) σε τριμηνιαία βάση και ανά περίπτωση, κατόπιν σχετικού αιτήματος της Εθνικής Επιτροπής Τηλεπικοινωνιών και Ταχυδρομείων σύμφωνα με τα αναφερόμενα κατωτέρω αναφορικά με την υποχρέωση διαφάνειας. 3.1.17 Ο ΟΤΕ υποχρεούται να διαπραγματεύεται με καλή πίστη όλα τα εύλογα αιτήματα αναφορικά με SLAs “πέραν του Βασικού” (Advanced SLAs). Για τον σκοπό αυτό, η Εθνική Επιτροπή Τηλεπικοινωνιών και Ταχυδρομείων θα διαμορφώσει το εύρος και τις ρήτρες των εν λόγω SLAs, σε διαβούλευση και συνεργασία με τον ΟΤΕ. 4 Υποχρέωση Αμεροληψίας (Μη Διακριτικής Μεταχείρισης) 4.1 Αναφορικά με την υποχρέωση Αμεροληψίας, η εταιρεία ΟΤΕ ΑΕ φέρει τις ακόλουθες υποχρεώσεις: 4.1.1 Διατηρείται η υποχρέωση μη διακριτικής μεταχείρισης (υποχρέωση αμεροληψίας) σύμφωνα με την οποία ο ΟΤΕ οφείλει να εφαρμόζει ισοδύναμους όρους, σε ισοδύναμες περιστάσεις, σε άλλες επιχειρήσεις που παρέχουν ισοδύναμες υπηρεσίες, και να παρέχει υπηρεσίες σε τρίτους υπό τους ίδιους όρους (ιδίως τιμολογιακούς και τεχνικούς) και της ιδίας ποιότητας, με αυτές που παρέχει και στο  λιανικό του άκρο (συμπεριλαμβανομένων των θυγατρικών του και των συνδεδεμένων με αυτόν επιχειρήσεων). 4.1.2 Οι πληροφορίες που λαμβάνονται από τον ΟΤΕ στα πλαίσια της παροχής Χονδρικής Ευρυζωνικής Πρόσβασης από έναν εναλλακτικό πάροχο, απαγορεύεται να χρησιμοποιούνται (με οποιοδήποτε τρόπο) από το λιανικό άκρο του ΟΤΕ. Η δέσμευση συμμόρφωσης σχετικά με την παραπάνω υποχρέωση θα πρέπει να γίνεται εγγράφως από τον ΟΤΕ. 4.1.3 Απαγορεύεται κάθε προνομιακή πρόσβαση του λιανικού άκρου του ΟΤΕ ή των συνδεδεμένων με αυτόν επιχειρήσεων στις δραστηριότητες χονδρικής του ΟΤΕ. Μεταξύ άλλων (και μη περιοριστικά) αυτό ισχύει σε περίπτωση που ο ΟΤΕ προβεί στην εμπορική εισαγωγή νέων λιανικών προϊόντων τα οποία υλοποιούνται με τεχνικά χαρακτηριστικά, σχεδίαση και υλοποίηση υψηλότερη από το παρεχόμενο επί του παρόντος επίπεδο «best effort» (π.χ. managed VOIP πάνω από DSL, IPTV πάνω από DSL). Η υποχρέωση μη διάκρισης καλύπτει και τα πληροφοριακά συστήματα του ΟΤΕ. Απαγορεύεται κάθε προνομιακή πρόσβαση του λιανικού άκρου του ΟΤΕ ή των συνδεδεμένων με αυτόν επιχειρήσεων στα πληροφοριακά συστήματα χονδρικής και ο ΟΤΕ οφείλει να παρέχει πρόσβαση στα εν λόγω συστήματα χονδρικής σε τρίτους παρόχους υπό τους ίδιους όρους και της ίδιας ποιότητας με αυτές που παρέχει και στο λιανικό του άκρο. 5 Υποχρέωση Διαφάνειας 5.1 Αναφορικά με την υποχρέωση Διαφάνειας, η εταιρεία ΟΤΕ ΑΕ φέρει τις ακόλουθες υποχρεώσεις: 5.1.1 Διατηρείται η υποχρέωση διαφάνειας, η οποία περιλαμβάνει μεταξύ άλλων τη δημοσίευση σχετικής Προσφοράς Αναφοράς, η οποία υπόκειται στην έγκριση της Εθνικής Επιτροπής Τηλεπικοινωνιών και Ταχυδρομείων και αποτελεί την βάση για την σύναψη συμφωνιών για την παροχή ΧΕΠ. Η ως άνω υποχρέωση διασφαλίζει ότι οι εναλλακτικοί πάροχοι έχουν πρόσβαση σε επαρκείς πληροφορίες και ξεκάθαρες διαδικασίες, στις οποίες δεν θα είχαν εάν δεν υπήρχε η υποχρέωση Προσφοράς Αναφοράς. 5.1.2 Ειδικά αναφορικά με το περιεχόμενο της Προσφοράς Αναφοράς ισχύουν τα κάτωθι: (i) η Προσφορά Αναφοράς θα είναι επαρκώς αναλυτική, προκειμένου να διασφαλίζεται ότι οι επιχειρήσεις δεν θα εξαναγκάζονται να πληρώνουν για ευκολίες οι οποίες δεν είναι απαραίτητες για τις αιτούμενες υπηρεσίες. (Μετά τη σελ. 554,416) Σελ. 554,417 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.72 (ii) Η εν λόγω Προσφορά Αναφοράς θα πρέπει να συμπεριλαμβάνει μια περιγραφή των σχετικών προϊόντων / υπηρεσιών / στοιχείων σύμφωνα με τις ανάγκες της αγοράς, και μια περιγραφή των σχετικών όρων και προϋποθέσεων, συμπεριλαμβανομένων των τιμών. (iii) Η Προσφορά Αναφοράς θα πρέπει να περιλαμβάνει τουλάχιστον τα στοιχεία που αναφέρονται στο Παράρτημα Ι της απόφασης που θα εκδοθεί δυνάμει του παρόντος. 5.1.3 Δεδομένου ότι η Προσφορά Αναφοράς θα πρέπει να επικαιροποιείται προκειμένου να αντικατοπτρίζει τις ανάγκες της αγοράς, επιβάλλεται η τήρηση της ακόλουθης διαδικασίας: (i) Ο ΟΤΕ υποχρεούται να υποβάλει στην Εθνική Επιτροπή Τηλεπικοινωνιών και Ταχυδρομείων την Προσφορά Αναφοράς Χονδρικής Ευρυζωνικής Πρόσβασης, σύμφωνα με τους όρους της απόφασης της Εθνικής Επιτροπής Τηλεπικοινωνιών και Ταχυδρομείων η οποία θα εκδοθεί κατόπιν της απόφασης της Εθνικής Επιτροπής Τηλεπικοινωνιών και Ταχυδρομείων δυνάμει του παρόντος, εντός προθεσμίας τριάντα (30) ημερολογιακών ημερών από τη θέση σε ισχύ της ως άνω απόφασης. (ii) Για την περίπτωση όπου ο ΟΤΕ ζητήσει αναθεώρηση της Προσφοράς Αναφοράς Χονδρικής Ευρυζωνικής Πρόσβασης, η Εθνική Επιτροπή Τηλεπικοινωνιών και Ταχυδρομείων λαμβάνοντας υπόψη τις όποιες σχετικές εξελίξεις της αγοράς, καθώς και την εμπειρία που αποκτήθηκε στα πλαίσια προγενέστερης εφαρμογής Προσφοράς Αναφοράς, θα εξετάσει εντός εύλογης περιόδου, εάν οι προτεινόμενες αλλαγές είναι κατάλληλες και αιτιολογημένες. (iii) Για την περίπτωση όπου το αίτημα για αναθεώρηση της Προσφοράς Αναφοράς υποβάλλεται από κάποιον άλλο πάροχο (πέραν του ΟΤΕ), η Εθνική Επιτροπή Τηλεπικοινωνιών και Ταχυδρομείων λαμβάνοντας υπόψη τις όποιες σχετικές εξελίξεις της αγοράς, καθώς και την εμπειρία που αποκτήθηκε στα πλαίσια προγενέστερης εφαρμογής Προσφοράς Αναφοράς, θα εξετάσει εάν η Προσφορά Αναφοράς χρήζει αναθεώρησης. Εάν η απόφαση της Εθνικής Επιτροπής Τηλεπικοινωνιών και Ταχυδρομείων είναι καταφατική, η Εθνική Επιτροπή Τηλεπικοινωνιών και Ταχυδρομείων θα καλέσει τον ΟΤΕ να υποβάλει αναθεωρημένη Προσφορά Αναφοράς, εντός συγκεκριμένης χρονικής περιόδου, ανάλογα με τις τροποποιήσεις που απαιτούνται. Σελ. 554,418 Τεύχος      Σελ.        Σε κάθε περίπτωση η Εθνική Επιτροπή Τηλεπικοινωνιών και Ταχυδρομείων δύναται να επιβάλει αλλαγές στην Προσφορά Αναφοράς Χονδρικής Ευρυζωνικής Πρόσβασης και τις συναφείς ευκολίες στις περιπτώσεις όπου κρίνει ότι τέτοιες αλλαγές είναι αιτιολογημένες. Στις περιπτώσεις που κρίνει κατάλληλο, η Εθνική Επιτροπή Τηλεπικοινωνιών και Ταχυδρομείων, δύναται να διεξάγει δημόσια διαβούλευση παρέχοντας στα ενδιαφερόμενα μέρη την δυνατότητα να εκφράσουν τις απόψεις τους αναφορικά με τις προτεινόμενες τροποποιήσεις/αναθεωρήσεις της Προσφοράς Αναφοράς Χονδρικής Ευρυζωνικής Πρόσβασης. 5.1.4 Διατηρείται η υποχρέωση άμεση παροχής στην Εθνική Επιτροπή Τηλεπικοινωνιών και Ταχυδρομείων κάθε πληροφορίας, συμπεριλαμβανομένων οικονομικών πληροφοριών αναφορικά με την χονδρική ευρυζωνική πρόσβαση, κατόπιν αιτιολογημένου αιτήματός της, και σύμφωνα με τα χρονοδιαγράμματα και το επίπεδο λεπτομέρειας που αναφέρονται στο σχετικό αίτημα της Εθνικής Επιτροπής Τηλεπικοινωνιών και Ταχυδρομείων. 5.1.5 Διατηρείται η υποχρέωση παροχής στην Εθνική Επιτροπή Τηλεπικοινωνιών και Ταχυδρομείων αναλυτικής αναφοράς σχετικά με όλους τους δείκτες αποδοτικότητας (performance indicators) σε τριμηνιαία βάση και ανά περίπτωση, οποτεδήποτε αυτό ζητηθεί από την Εθνική Επιτροπή Τηλεπικοινωνιών και Ταχυδρομείων. Στα πλαίσια αυτά: 22.Θ.α.72 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους (i) Ο ΟΤΕ υποχρεούται να εξασφαλίζει την ακώλυτη πρόσβαση της Εθνικής Επιτροπής Τηλεπικοινωνιών και Ταχυδρομείων στο σύστημα/ λογισμικό/ βάση δεδομένων το οποίο χρησιμοποιείται για τον υπολογισμό ή/ και την αποθήκευση των τιμών των δεικτών αποδοτικότητας (Key Performance Indicators (KPI)), κατά τρόπο που της επιτρέπει να εξάγει πληροφορίες με δική της πρωτοβουλία. (ii) Ο ΟΤΕ υποχρεούται να εξασφαλίζει την ακώλυτη πρόσβαση των εναλλακτικών παρόχων στους δείκτες αποδοτικότητας/ δεδομένα που σχετίζονται με τις δραστηριότητες τους και τις συναλλαγές τους με τον ΟΤΕ. (iii) Ο ΟΤΕ υποχρεούται να δημοσιεύει στον δικτυακό του τόπο ορισμένους ή και όλους τους δείκτες αποδοτικότητας με κατάλληλη μορφή, διασφαλίζοντας την αρχή του επιχειρηματικού απορρήτου καθώς και την εμπιστευτικότητα κρίσιμων εμπορικών πληροφοριών (λχ. μέσες ή συνολικές εκτιμήσεις, ή αναλυτικά τις τιμές των δεικτών χωρίς να προσδιορίζεται το όνομα του παρόχου) κατόπιν σχετικού αιτήματος από την Εθνική Επιτροπή Τηλεπικοινωνιών και Ταχυδρομείων και σύμφωνα με το περιεχόμενο αυτού. Οι δείκτες αποδοτικότητας δύνανται να περιλαμβάνουν (ενδεικτικά και όχι περιοριστικά) τα κάτωθι στοιχεία: Α. Δείκτες αποδοτικότητας σχετικά με την παροχή των προϊόντων ΑΡΥΣ: (i) Αριθμός αιτημάτων ανά πάροχο και ανά ταχύτητα πρόσβασης (ii) Αριθμός αιτημάτων που απορρίφθηκαν ανά λόγο απόρριψης (iii) Αριθμός αιτημάτων που ικανοποιήθηκαν εντός προβλεπόμενου χρονοδιαγράμματος (iv) Μέσος χρόνος παροχής της υπηρεσίας ανά πάροχο (v) Αριθμός ενεργών συνδέσεων DSL ανά τοπικό κέντρο (vi) Μέσο χρόνο παροχής της αντίστοιχης υπηρεσίας προς λιανικούς χρήστες Β. Δείκτες αποδοτικότητας σχετικά με την παροχή των προϊόντων OΚΣΥΑ: (i) Αριθμός αιτημάτων που παραλήφθηκαν ανά πάροχο, ανά σημείο διασύνδεσης και ανά είδος (ii) Αριθμός αιτημάτων που απορρίφθηκαν ανά λόγο απόρριψης (iii) Αριθμός αιτημάτων που ικανοποιήθηκαν εντός προβλεπόμενου χρονοδιαγράμματος (iv) Μέσος χρόνος παροχής της υπηρεσίας ανά πάροχο Γ. Δείκτες αποδοτικότητας σχετικά με βλάβες και επισκευές: (i) Αριθμός νέων παροχών ΑΡΥΣ/ΟΚΣΥΑ που αναφέρθηκαν ως προβληματικές ανά τύπο πρόσβασης (ii) Μέσος όρος χρόνου επιδιόρθωσης βλαβών ΑΡΥΣ/ΟΚΣΥΑ ανά πάροχο (iii) Αριθμός βλαβών ΑΡΥΣ/ΟΚΣΥΑ που επιλύθηκαν εντός του συμφωνημένου χρονικού πλαισίου ( βασικό SLA) Δ. Δείκτες αποδοτικότητας σχετικά με τη Συνεγκατάσταση (εφόσον υπάρχει): (i) Μέσος χρόνος μελέτης και υλοποίησης ανά περίπτωση και ανά πάροχο 5.1.6 Ο ΟΤΕ υποχρεούται να δημοσιοποιεί πληροφορίες σε σχέση με την ποιότητα υπηρεσίας (Quality Of Service, QOS).. Πιο συγκεκριμένα ο ΟΤΕ υποχρεώνεται να δημοσιεύει ως μέρος της Προσφοράς Αναφοράς: (i) Σύντομη τεχνική περιγραφή της τεχνικής υλοποίησης/ σχεδίασης/λύσης του βασικού προϊόντος λιανικής πρόσβασης και χονδρικής πρόσβασης (ΑΡΥΣ) με ποιότητα best-effort. (ii) Σε περίπτωση που ο ΟΤΕ προβεί στην εμπορική εισαγωγή νέων λιανικών προϊόντων τα οποία υλοποιούνται με τεχνικά χαρακτηριστικά, σχεδίαση και υλοποίηση συγκεκριμένης εγγυημένης ποιότητας (ανώτερης από επίπεδο best effort) π.χ. managed VOIP πάνω από DSL, IPTV πάνω από DSL κλπ.): Σύντομη τεχνική περιγραφή της τεχνικής υλοποίησης/σχεδίασης/λύσης του βασικού προϊόντος λιανικής πρόσβασης με συγκεκριμένη εγγυημένη ποιότητα ανώτερη από best-effort. 5.1.7 Ο ΟΤΕ υποχρεούται να προβαίνει σε προηγούμενη ειδοποίηση / ενημέρωση της Εθνικής Επιτροπής Τηλεπικοινωνιών και Ταχυδρομείων και των εναλλακτικών παρόχων αναφορικά με τους όρους και τις συνθήκες παροχής υπηρεσιών, καθώς και τις τεχνολογικές εξελίξεις. Η ως άνω ειδοποίηση / ενημέρωση η οποία πρέπει να γίνεται σε εύλογα ικανό –κατά αντικειμενική κρίση- χρονικό διάστημα πριν από την προβλεπόμενη ημερομηνία εφαρμογής της αλλαγής οφείλει να περιέχει κατ’ελάχιστον τα παρακάτω στοιχεία: (i) Παρών όρος, παρούσα συνθήκη, παρόν τέλος (ii) Προτεινόμενη αλλαγή και ημερομηνία εφαρμογής (iii) Συσχετιζόμενοι όροι/άρθρα της Προσφοράς Αναφοράς που επηρεάζονται από την προτεινόμενη αλλαγή (Μετά τη σελ. 554,418) Σελ. 554,419 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.72 5.1.8 Διατηρείται η υποχρέωση του ΟΤΕ να κοινοποιεί στην Εθνική Επιτροπή Τηλεπικοινωνιών και Ταχυδρομείων κάθε σύμβαση ΧΕΠ που υπογράφεται με παρόχους με βάση τη δημοσιευμένη Προσφορά Αναφοράς ΧΕΠ, καθώς και κάθε «πέραν του βασικού» (“advanced”) SLA που τυχόν προσφέρεται από τον ΟΤΕ, βάσει εμπορικής συμφωνίας. 6 Υποχρέωση Λογιστικού Διαχωρισμού Η εταιρεία ΟΤΕ ΑΕ φέρειυποχρέωση Λογιστικού Διαχωρισμού, η οποία υλοποιείται σύμφωνα με τα όσα περιγράφονται σχετικά με την αγορά χονδρικής ευρυζωνικής πρόσβασης στην απόφαση της Εθνικής Επιτροπής Τηλεπικοινωνιών και Ταχυδρομείων 482/051/26.5.2008 με θέμα «Μεθοδολογίες/ Αρχές Κοστολόγησης και Λογιστικού Διαχωρισμού για την υλοποίηση των επιβληθέντων στον ΟΤΕ ρυθμιστικών υποχρεώσεων ελέγχου τιμών, κοστολόγησης και λογιστικού διαχωρισμού στις επιμέρους ορισθείσες αγορές ηλεκτρονικών επικοινωνιών και λοιπές ρυθμίσεις». 6.1 Η υποχρέωση λογιστικού διαχωρισμού που επιβάλλεται δυνάμει της παρούσας εφαρμόζεται στο σύνολο της σχετικής αγοράς, συμπεριλαμβανομένων και των πιθανών προσφορών υπηρεσιών χονδρικής του ΟΤΕ που αφορούν οπτικές ίνες. 7 Υποχρέωση Ελέγχου Τιμών και Κοστολόγησης 7.1 Η εταιρεία ΟΤΕ ΑΕ φέρει τις ακόλουθες υποχρεώσεις ελέγχου τιμών και κοστολόγησης: 7.1.1 Ο ΟΤΕ φέρει υποχρέωση κοστοστρεφούς τιμολόγησης για τις υπηρεσίες χονδρικής ευρυζωνικής πρόσβασης και των συναφών ευκολιών. Ειδικότερα: (i) ο ΟΤΕ υποχρεούται να παρέχει κοστοστρεφείς τιμές χονδρικής ευρυζωνικής πρόσβασης βάσει της μεθοδολογίας Μέσου Μακροπρόθεσμου Επαυξητικού Κόστους με βάση το Τρέχον Κόστος των Παγίων (ΜΜΕΚ/ΤΚ (LRAIC/Current Cost)). Ο ΟΤΕ οφείλει να εξάγει τις τιμές για την υπηρεσία ευρυζωνικής πρόσβασης ΑΡΥΣ (BRAS & DSLAM) βάσει της μεθοδολογίας ΜΜΕΚ-ΤΚ από κοστολογικό μοντέλο «top-down» και τις τιμές των υπηρεσιών για τις συναφείς ευκολίες όπως οι υπηρεσίες ΟΚΣΥΑ Τύπου ΦΥΠ & OLO βάσει της μεθοδολογίας ΜΜΕΚ-ΤΚ από κοστολογικά μοντέλα bottomup. (ii) Κατά τον καθορισμό των τιμών των υπηρεσιών που εμπίπτουν στην ορισθείσα σχετική αγορά πρέπει να ενσωματώνονται οι αποτελεσματικές επιχειρησιακές επιλογές και δυναμικές της αγοράς. Προκειμένου να ενσωματωθούν οι εν λόγω αλλαγές Σελ. 554,420 Τεύχος      Σελ.        η Εθνική Επιτροπή Τηλεπικοινωνιών και Ταχυδρομείων διατηρεί το δικαίωμα να καλέσει, με μεταγενέστερη απόφαση της, την ΟΤΕ ΑΕ να τροποποιήσει το υφιστάμενο κοστολογικό σύστημά της. 7.1.2 Οι τιμές των προσφορών της ΧΕΠ πρέπει να διαμορφώνονται σε τέτοιο επίπεδο που να αποφεύγεται το φαινόμενο του «ψαλιδίσματος» της κερδοφορίας (scissors effect)/ ή και συμπίεσης τιμών στην αγορά της ΑΠΤΒ. Για τον σκοπό αυτό θα εξετάζονται οι τιμές να βρίσκονται σε τέτοιο επίπεδο ώστε να διαμορφώνεται ένας ικανοποιητικός οικονομικός χώρος (economic space) μεταξύ ΑΠΤΒ και ΧΕΠ, επαρκής για την ανάπτυξη του ανταγωνισμού και την συνεχή γεωγραφική επέκτασή της ΑΠΤΒ. Οι τιμές της υπηρεσίας ΧΕΠ θα πρέπει να είναι αντίστοιχες με το κόστος ενός νεοεισερχόμενου παρόχου στην αγορά, του οποίου η στρατηγική της επέκτασης των υποδομών του βασίζεται στην Αδεσμοποίητη Πρόσβαση στον ΤΒ. Οι δαπάνες αυτές μπορούν να αξιολογηθούν βάσει πρότυπου τεχνικοοικονομικού μοντέλου και η μεθοδολογία για την εφαρμογή του θα διαμορφωθεί μέσω διαδικασίας δημόσιας διαβούλευσης. 7.1.3 Ο ΟΤΕ φέρει υποχρέωση ελέγχου τιμών. Ειδικότερα: (i) Εφόσον δεν ορίζεται άλλως στην παρούσα, διατηρούνται οι υποχρεώσεις που προβλέπονται στην απόφαση της Εθνικής Επιτροπής Τηλεπικοινωνιών και Ταχυδρομείων ΑΠ 482/051/26.5.2008 με θέμα «Μεθοδολογίες/ Αρχές Κοστολόγησης και Λογιστικού Διαχωρισμού για την υλοποίηση των επιβληθέντων στον ΟΤΕ ρυθμιστικών υποχρεώσεων ελέγχου τιμών, κοστολόγησης και λογιστικού διαχωρισμού στις επιμέρους ορισθείσες αγορές ηλεκτρονικών επικοινωνιών και λοιπές ρυθμίσεις», σχετικά με την αγορά υπηρεσιών της χονδρικής ευρυζωνικής πρόσβασης. 22.Θ.α.72 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους (ii) με βάση την υποχρέωση της μη-διακριτικής μεταχείρισης στις υπηρεσίες χονδρικής, η Εθνική Επιτροπή Τηλεπικοινωνιών και Ταχυδρομείων δύναται να αιτηθεί την ταυτόχρονη εξέταση των χαρακτηριστικών των διαθέσιμων προσφορών στην αγορά χονδρικής και των αντίστοιχων/ σχετικών λιανικών προσφορών της ΟΤΕ ΑΕ προκειμένου να εξασφαλίσει την δυνατότητα των εναλλακτικών παρόχων να «επαναλάβουν» (replicate) τις αντίστοιχες σχετικές λιανικές προσφορές του ΟΤΕ,σε σχέση με τις διαθέσιμες σε αυτούς, προσφορές στην αγορά χονδρικής. Εάν αυτή η δυνατότητα επανάληψης (replicability) μεταξύ των διαθέσιμων προσφορών στην αγορά χονδρικής και των αντίστοιχων/ σχετικών λιανικών προσφορών δεν αποδεικνύεται, η Εθνική Επιτροπή Τηλεπικοινωνιών και Ταχυδρομείων δύναται ιδίως και με την επιφύλαξη των σχετικών αρμοδιοτήτων της για την (ex post) εφαρμογή της νομοθεσίας περί ελεύθερου ανταγωνισμού: (i) να επιβάλει τροποποιήσεις στις αντίστοιχες προσφορές χονδρικής, ή /και (ii) να επιβάλλει κυρώσεις στην ΟΤΕ ΑΕ εφόσον διαπιστωθεί η παραβίαση της υποχρέωσης της μη διακριτικής μεταχείρισης, 7.1.4 Για τις περιπτώσεις όπου η ΟΤΕ ΑΕ δεν παρέχει στην Εθνική Επιτροπή Τηλεπικοινωνιών και Ταχυδρομείων ακριβή στοιχεία για τον έλεγχο τιμών σύμφωνα με τις υποχρεώσεις του όπως αυτές ορίζονται στην ΑΠ ΕΕΤΤ 482/051/26.5.2008, η Εθνική Επιτροπή Τηλεπικοινωνιών και Ταχυδρομείων δύναται να εξάγει τιμές: (i) είτε εφαρμόζοντας τη μέθοδο σύγκρισης τιμών (benchmarking), (λαμβάνοντας ιδίως υπόψη τις διαθέσιμες τιμές σε συγκρίσιμες ανταγωνιστικές αγορές Κρατών ? Μελών της Ευρωπαϊκής Ένωσης), όπως ορίζεται στο άρθρο 45, Παρ 6 του Νόμου 3431/2006) (ii) είτε χρησιμοποιώντας τεχνικοοικονομικά μοντέλα άλλα από αυτά της ΟΤΕ ΑΕ, χρησιμοποιώντας δεδομένα / πληροφορίες που έχει η ίδια συλλέξει, και να απαιτήσει την άμεση εφαρμογή των τιμών αυτών (άρθροα 45 παρ. 4του Ν, 3431/2006). 8 Τελική / Μεταβατική Διάταξη αναφορικά με την υποχρέωση κοστολόγησης και ελέγχου τιμών 8.1.1 Σύμφωνα με τα οριζόμενα στην ΑΠ ΕΕΤΤ 482/051/26.5.2008, η ΟΤΕ ΑΕ υποχρεούται να εισάγει στο κοστολογικό της σύστημα Top Down LRIC τις υπηρεσίες ΑΡΥΣ (BRAS & DSLAM) και να δημιουργήσει μοντέλα bottom up LRIC για τις υπηρεσίες ΟΚΣΥΑ OLO & ΦΥΠ, όπως αυτές έχουν οριστεί στο άρθρο ΙΙΙ.3 της παρούσας (Υποχρέωση πρόσβασης και χρήσης ειδικών ευκολιών δικτύου). Δια της παρούσας επιβάλλεται στην εταιρεία  ΟΤΕ ΑΕ υποχρέωση να εξάγει τιμές για τις ανωτέρω υπηρεσίες στον πρώτο κοστολογικό έλεγχο μετά τη θέση σε ισχύ της παρούσας απόφασης. 8.1.2 Μέχρι την ημερομηνία εφαρμογής της σχετικής απόφασης του ανωτέρω κοστολογικού ελέγχου, διατηρούνται σε ισχύ οι τρέχουσες υποχρεώσεις ελέγχου τιμών της ΟΤΕ ΑΕ, όπως αυτές ορίζονται στις ΑΠ ΕΕΤΤ 389/051/2006 (ΦΕΚ 891/Β/12.7.2006), 437/001/1.6.2007 (ΦΕΚ 891/Β/12.7.2006), 448/206/21.8.2007 όπως ισχύει τροποποιηθείσα (ΦΕΚ 1731/Β/30.8.2007). Β. Ο Οργανισμός Τηλεπικοινωνιών της Ελλάδος, ως επιχείρηση με ΣΙΑ στην αγορά χονδρικής ευρυζωνικής πρόσβασης υποχρεούται να εκπληρώσει όλες τις υποχρεώσεις που επιβάλλονται με την παρούσα, σύμφωνα με τα αναφερόμενα στην κείμενη Εθνική και Ευρωπαϊκή νομοθεσία. Γ. Εκτός αν άλλως ορίζεται στην παρούσα απόφαση, από την έναρξη ισχύος της καταργείται κάθε άλλη γενική ή ειδική διάταξη απόφασης της Εθνικής Επιτροπής Τηλεπικοινωνιών και Ταχυδρομείων, που αντίκειται στις διατάξεις της παρούσας απόφασης ή κατά το μέρος που ρυθμίζει κατά διάφορο τρόπο θέματα που ρυθμίζονται με την παρούσα απόφαση. Δ. Προσαρτάται και αποτελεί αναπόσπαστο μέρος της παρούσας απόφασης το ακόλουθο Παράρτημα: Παράρτημα Ι Ελάχιστο περιεχόμενο Προσφοράς Αναφοράς Χονδρικής Ευρυζωνικής Πρόσβασης (Reference Broadband Offer, RBO) Τα κάτωθι στοιχεία συνιστούν τον κατάλογο με τα ελάχιστα δεδομένα που πρέπει να περιλαμβάνονται στην Προσφορά Αναφοράς ΧΕΠ του ΟΤΕ. A. Προϋποθέσεις πρόσβασης bitstream 1. Στοιχεία δικτύου στα οποία προσφέρεται η πρόσβαση, 2. Πληροφορίες που αφορούν τις θέσεις των τόπων φυσικής πρόσβασης 14 , συμπεριλαμβανομένων πληροφοριών σχετικά με το τα σημεία διασύνδεσης 14  Η διάθεση των πληροφοριών μπορεί να περιοριστεί στους ενδιαφερόμενους για να αποφευχθούν θέματα δημόσιας ασφάλειας 3. Διαφοροποίηση ποιότητας της υπηρεσίας σε σχέση με την πρόσβαση στα (α), (β), 4. Τεχνικοί όροι που συνδέονται με την πρόσβαση στα (α), (β) και (γ), (Μετά τη σελ. 554,420) Σελ. 554,421 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.72 5. Διαδικασίες παραγγελιών, μετάβασης μεταξύ υπηρεσιών και παροχής υπηρεσιών, περιορισμοί χρήσης. B. Υπηρεσίες συνεγκατάστασης 1. Πληροφορίες σχετικά με τα Δικτυακά Κέντρα του κοινοποιημένου φορέα εκμετάλλευσης. 2. Δυνατότητες συνεγκατάστασης στα Δικτυακά Κέντρα που αναφέρονται στο σημείο 1 (συμπεριλαμβανομένης της φυσικής συνεγκατάστασης και, ενδεχομένως, της απομακρυσμένης και της εικονικής συνεγκατάστασης). 3. Χαρακτηριστικά εξοπλισμού: περιορισμοί, εφόσον υπάρχουν, στον εξοπλισμό που μπορεί να συνεγκατασταθεί. 4. Θέματα ασφαλείας: μέτρα που λαμβάνονται από τον κοινοποιημένο φορέα εκμετάλλευσης για την ασφάλεια των χώρων του. 5. Προϋποθέσεις πρόσβασης για το προσωπικό ανταγωνιστικών φορέων εκμετάλλευσης. 6. Προδιαγραφές ασφαλείας. 7. Κανόνες για τη διάθεση χώρου στις περιπτώσεις όπου ο χώρος συνεγκατάστασης είναι περιορισμένος. 8. Προϋποθέσεις για την επιθεώρηση, από τους δικαιούχους, των χώρων στους οποίους διατίθεται φυσική συνεγκατάσταση ή των Δικτυακών Κέντρων όπου η συνεγκατάσταση δεν έχει γίνει δεκτή λόγω έλλειψης χωρητικότητας. Γ. Συστήματα Πληροφοριών Προϋποθέσεις πρόσβασης στα συστήματα λειτουργικής υποστήριξης, στα συστήματα πληροφοριών ή στις βάσεις δεδομένων του κοινοποιημένου φορέα εκμετάλλευσης για προπαραγγελία, παραγγελία, παροχή υπηρεσιών, συντήρηση και επισκευή και τιμολόγηση. Δ. Όροι Παροχής 1. Προθεσμία ανταπόκρισης στις αιτήσεις παροχής υπηρεσιών και ευκολιών, συμφωνίες επιπέδου υπηρεσιών, επιδιόρθωση σφαλμάτων, διαδικασίες αποκτάστασης του κανονικού επιπέδου υπηρεσιών και παράμετροι ποιότητας υπηρεσιών. 2. Τυποποιημένοι όροι συμβάσεως, συμπεριλαμβανομένης, ανάλογα με την περίπτωση, αποζημίωσης, σε περίπτωση μη τήρησης των προβλεπόμενων προθεσμιών. 3. Τιμές ή τρόποι τιμολόγησης για κάθε προαναφερόμενο χαρακτηριστικό, λειτουργία και ευκολία. Ε. Η ισχύς της παρούσας απόφασης άρχεται από την ημερομηνία δημοσίευσής της στην Εφημερίδα της Κυβέρνησης. Σελ. 554,422 Τεύχος      Σελ.        ΣΤ. Η παρούσα απόφαση και το Παράρτημα αυτής να κοινοποιηθούν στον Οργανισμό Τηλεπικοινωνιών της Ελλάδος, ως επιχείρηση κατέχουσα ΣΙΑ στη σχετική αγορά χονδρικής ευρυζωνικής πρόσβασης. Ζ. Η παρούσα απόφαση και το Παράρτημα αυτής να κοινοποιηθούν στην Ευρωπαϊκή Επιτροπή σύμφωνα με το άρθρο 16 παρ.3 του ν. 3431/2006.